Document ID: 32009D0779

KOMISIJAS LĒMUMS
(2009. gada 22. oktobris),
ar ko groza Lēmuma 2004/233/EK I pielikumu attiecībā uz Dānijas ierakstu to laboratoriju sarakstā, kurās atļauts pārbaudīt efektivitāti dažu gaļēdāju mājdzīvnieku vakcinācijai pret trakumsērgu
(izziņots ar dokumenta numuru C(2009) 7951)
(Dokuments attiecas uz EEZ)
(2009/779/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. pantu,
tā kā:
(1)
Ar Lēmumu 2000/258/EK Francijas Agence française de sécurité sanitaire des aliments de Nancy laboratorija (Nansī AFSSA laboratorija) ir izraudzīta par īpašu iestādi, kas atbildīga par tādu kritēriju izveidi, kas nepieciešami seroloģisko testu standartizācijai, lai pārraudzītu trakumsērgas vakcīnu efektivitāti.
(2)
Lēmumā 2000/258/EK paredzēts, ka Nansī AFSSA laboratorija nosūta Komisijai to Kopienas laboratoriju sarakstu, kuras ir tiesīgas veikt šos seroloģiskos testus. Attiecīgi Nansī AFSSA laboratorija veic noteikto kvalifikācijas pārbaudes procedūru, lai novērtētu laboratorijas, pirms tām atļaut veikt seroloģiskos testus.
(3)
Ar Komisijas 2004. gada 4. marta Lēmumu 2004/233/EK, ar ko laboratorijām atļauj pārbaudīt dažu gaļēdāju mājdzīvnieku vakcinācijas pret trakumsērgu efektivitāti (2), dalībvalstu apstiprinātās laboratorijas ir iekļautas sarakstā, pamatojoties uz kvalifikācijas pārbaužu rezultātiem, par kuriem ir paziņojusi Nansī AFSSA laboratorija. Dānijas Pārtikas un veterināro pētījumu institūts pašlaik ir iekļauts minētā lēmuma I pielikuma sarakstā.
(4)
Ņemot vērā izmaiņas šīs laboratorijas pārvaldībā, kuras neietekmē tās darbību, kā arī novērtēšanu un apstiprināšanu, Dānija iesniedza pieprasījumu par minētās laboratorijas nosaukuma un kontaktinformācijas maiņu.
(5)
Tādēļ Lēmums 2004/233/EK ir attiecīgi jāgroza.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/233/EK I pielikumā Dānijas ierakstu aizstāj ar šādu ierakstu:
“(DK) Dānija
Technical University of Denmark
National Veterinary Institute
Lindholm
DK-4771 Kalvehave
Tālrunis +45 35886000
Fakss +45 35887901
E-pasts: vet@vet.dtu.dk”
2. pants
Šis lēmums ir adresēts dalībvalstīm.
Briselē, 2009. gada 22. oktobrī

Labels: 7
0
18
6